Rail Baltica pikkuseks  kujuneks 728 kilomeetrit ja Euroopa rööpmelaiusega raudtee maksumuseks hinnatakse 3,68 miljardit eurot, millest hinnanguliselt 56% tasub Euroopa Liit. Pilet Riiast Tallinna maksaks 32 eurot ja vahemaa läbimiseks kuluks kaks tundi. Sõit Tallinnast kuni Leedu-Poola piirini kestaks enam kui 4 tundi, mis on kuus tundi vähem kui praegu ja sõita võiks kuuel päeval nädalas. Reisirongid väljuksid iga kahe tunni tagant vahemikus kuuest hommikul südaööni, kaubarongidele jääks öine aeg. Kaubarongid sõidaksid öösiti ja  nendel kuluks vahemaa läbimiseks enam kui 10 tundi.